עודכן - 2019

**הרצאה לקראת פורים – הומור ישראלי**

להלן הנחיות / חומר לשליח המעוניין להעביר הרצאה בנושא "הומור בישראל".

חלק מהחומר הנ"ל דורש "תרגום חופשי" (תרגום לאנגלית תוך כדי ההרצאה מהטקסט בעברית).

ההרצאה תעסוק בנושאים:

* איך אנחנו מגדירים הומור ישראלי?
* דוגמאות תמונות, וידאו ובדיחות
* איך יהדות השפיע על ההומור הזה?
* קצת על הומור שחור[[1]](#footnote-1) והומור שואה (מבלי להציג דוגמאות בגלל הרגישות).

**המנחה ידגיש בפני הקהל**:

בשביל לעשות הרצאה טובה על הומור ישראלי אין לי ברירה אלא להיות – לא מנומס, גס רוח, לא פוליטיקלי קורקט ולהכניס אתכם לאי נוחות. כל אלו דרושים על מנת להבין את ההומור הישראלי. עמכם הסליחה.

**הצעה להקדמה**:

המנחה יציג תמונות מפורים בישראל, תמונות מחגיגת פורים אצל המשפחה שלו ובית הספר שלו. ניתן אף להציג תמונות של שליחים שהיו בקהילה בעבר מחופשים.

**מבוא**

ההומור הישראלי מהווה המשך טבעי ומתבקש להומור היהודי – צורת ביטוי ייחודית שבה השתמשו יהודים מאז ומעולם כדי להתמודד עם קשיי החיים. המושג "הומור יהודי" נובע מהמשגת ההיסטוריה היהודית כהיסטוריה של סבל דחייה וייאוש.

אחת הצורות המאפיינות את ההומור היהודי הוא **ההומור העצמי**. אדם היודע לצחוק על עצמו, משתמש באחד ממנגנוני ההגנה היעילים ביותר: בניגוד להומור התוקפני, בו צוחקים לזולת ולחולשותיו, ההומור העצמי מפנה את חיציו לעבר הבדחן עצמו. ניתן להתייחס להומור כזה כאל מנגנון הגנה

**יש שלוש דרישות בסיסיות החייבות להופיע בהומור היהודי** – ( על פי חוקר ההומור האמריקאי Henry Eilbirt )

1. **על הבדיחה לנבוע מהמצב של חיי היהודים או מהניסיון של העם היהודי**. לדוגמא:

*יהודי נכנס לבית קפה ופוגש חבר יהודי קורא עיתון אנטישמי.*

*"איך אתה קורא זבל כזה?" הוא מתרעם.*

*"תראה" אומר לו החבר. "כאשר אני קורא את אחד מהעיתונים שלנו כל מה שאני רואה זה סיפורים על אפליה, ההפצצות של מקומות יהודיים, התפרצויות של אנטישמיים, חילול של בתי כנסת. כאן החדשות הן שאנו בעלי כל הבנקים, שולטים בכל כלי התקשורת ואנו הכוח הסודי שמאחורי כל הממשלות. זה מרומם נפש לקרוא דברים נחמדים כאלה עלינו"*

1. **הבדיחה יכולה לשקף אופי אמיתי או אופי כביכול אמיתי, או סטריאוטיפ הנוגע ליהודים**.

*למשל, הבדיחה הבאה כורכת את המצב היהודי כמיעוט נרדף, עם אהבתו לחגוג ולאכול:*

*ניתן לסכם את הסיפור שמאחורי כל חגי היהדות במשפט אחד: "הם ניסו להרוג אותנו, הם נכשלו, בואו נאכל".*

1. **לפי אילבירט ההומור בסיפור תלוי בשימוש בביטויים בשפה המדוברת עם התייחסות ניכרת לאידיש.**

ההומור הישראלי אם כך מתבסס על יסודות אלו.

**המנחה ישאל את הקהל**: מהן הבדיחות שאתם מכירים על הישראלים? מהם הסטריאוטיפים שיש על הישראלים?

**מספר קטגוריות להומור הישראלי** –

1. הישראלי החכם, המתחכם לבן עם אחר ומסדר אותו + הומור תוקפני נגד ערבים.

2. הישראלי הטיפש, בדרך כלל מופיע בדמות "הערס" – דמות של אדם עממי וחסר תרבות או השכלה.

3. בדיחות עדתיות המתארות בן עדה יהודית ישראלית מסוימת באור סטריאוטיפי.

4. הישראלי הטיפוסי – אלו בדיחות המתייחסות להיבטים של נורמות התנהגות בישראל ושל ישראלים.

5. היהודי – א. בדיחות על חרדים ודתיים. ב. בדיחות בהן "היהודי" מופיע מול בן דת אחרת, מוסלמי או נוצרי.

**דוגמא ל- הישראלי החכם – הומור אנטי-ערבי** – הומור שצמח לאור המאבק בין העמים והסכסוך – בדיחות שמטרתן לייצר לכידות קבוצתית של הישראלים אל מול היריב:

*ראש ממשלת ישראל ועראפת יושבים בשולחן הדיונים כדי לישב את המשא ומתן בין העמים.*

*ראש הממשלה מבקש להתחיל עם סיפור קצר, עראפת מסכים.*

*"כשמשה ובני ישראל היו במדבר 40 שנה הם היו צמאים נורא ומשה התפלל ל אלוקים למים ופתאום הופיע נחל לפניהם.בני ישראל שתו והתרחצו ומשה עשה כמותם.כשרצה משה לצאת מהנחל גילה כי בגדיו נגנבו ע"י הפלשתינים..."*

*...."אבל בתקופת משה עדיין לא היו פלשתינים" ,מחה עראפת !*

*"יפה" ,אמר ראש הממשלה, "עכשיו אפשר להתחיל במשא ומתן"!*

**דוגמא ל – בדיחות עדתיות**. הבדיחות העדתיות מייחסות סטריאוטיפ ספציפי לכל עדה, המרוקאי העצבני, הפרסי הקמצן, הגרוזיני הטיפש וגם הכורדי מוצג כטיפש. הרומני מוצג כגנב והפולנייה כפריג'ידית.

*איש אחד נכנס לחנות לאביזרי חשמל, פונה אל המוכר, מצביע על מכשיר ואומר "אני רוצה את הטלויזיה הזאת."*

*עונה לו המוכר "לא מוכר לכורדים."*

*למחרת חוזר האיש מחופש לאישה ושוב מבקש לקנות את הטלויזיה.*

*עונה לו המוכר "אמרתי לך שאני לא מוכר לכורדים."*

*לאחר כמה ימים שוב מגיע האיש, והפעם מחופש לליצן, ושוב נדהם*

*לשמוע את המוכר אומר "מצטער, אני לא מוכר לכורדים."*

*לאחר 20 נסיונות שואל אותו האיש "איך ידעת שאני כורדי ?"*

*עונה לו המוכר "כי זה מיקרוגל."*

**דוגמא ל – "הישראלי הטיפוסי"** - הבדיחות המתייחסות אל הדמות של הישראלי הטיפוסי – אלו בדיחות המתייחסות להיבטים של נורמות התנהגות בישראל ושל ישראלים. בדיחות אלו דורשות הכרה של המציאות הישראלית והנורמות המקובלות בה.

*אצן אמריקאי שואל אצן ישראלי: "כמה אתה רץ מאה מטר?"*

*בערך ארבע שניות" עונה לו הישראלי"*

*"אבל השיא הוא בסביבות העשר שניות" נדהם האמריקאי*

*"יש לי דרך קיצור" ענה הישראלי*

**עוד אחת** –

*אמריקאי, אפריקאי וישראלי יושבים במסעדה*

*המלצר שלהם ניגש ומודיע: תסלחו לי, אבל בגלל הפרה המשוגעת יש מחסור חמור בסטייקים*

*האמריקאי שואל: מה זה מחסור?*

*האפריקאי שואל: מה זה סטייקים?*

*הישראלי שואל: מה זה סליחה?*

*Oh, I’m sorry but because of a massive cattle disease there is a large lack of cows and this is why we don’t have steaks.*

*What do you mean by lack?*

*What do you mean by steak?*

*What do you mean by sorry?*

**ההומור הישראלי – התפתחות לאורך השנים**:

ההומור הישראלי החל לתפוס תאוצה בשנות ה- 50 עם "ילקוט כזבים" – (The Bag of Lies) שנכתב על ידי דן בן אמוץ וחיים חפר ופורסם בשנת 1956. הספר הציג סיפורים (כזבים) מעולמם של לוחמי הפלמ"ח (בו שירתו כותבי הספר). הספר מציג חלק ממה שכונה על ידי חיים גורי "תרבות המעגל", ישיבה סביב מדורה תוך שירה וחזרה אינסופית על אותם צ'יזבטים, כשאלו מתייחסים לחוויותיהם וליחסים ביניהם כאשר למאזינים ברור שרוב הסיפור לא אמיתי ומטרתו אך ורק לבדר.

ההומור הישראלי משקף את החברה הישראלית ומשתנה מתקופה לתקופה.

העליות הגדולות של שנות ה- 50 השפיעו עליו ונוצרו בדיחות רבות העוסקות בעדות.

בדיחה לדוגמא –

In the life of a young Moroccan Jewish kid – when he is 7 years old his dad gives him a nice silver bracelet to put on his right hand. At the age of 13 his mother gives him a nice silver bracelet to put on his left hand. At the age of 16 the police comes and connects the two bracelets.

After the big immigration waves of Yemenite Jews to Israel – the government needed some spare parts for them – so they decided to bring in the Ethiopian Jews.

מי שלקחו את ההומור הישראלי צעד אחד קדימה היו אורי זוהר ושייקה אופיר שהתחילו את הסטאנד-אפ בישראל לאחר שקיבלו השראה מבדרנים צרפתים.

"הגשש החיוור" (The Pale Tracker) הפכו גם הם לסמל וכוכב עולה בהומור הישראלי עם עלייתם ב- 1963. [על הגשש החיוור](http://he.wikipedia.org/wiki/%D7%94%D7%92%D7%A9%D7%A9_%D7%94%D7%97%D7%99%D7%95%D7%95%D7%A8).

בקולנוע הישראלי תרבות סרטי "אסקימו לימון" ולאחר מכן סרטי הבורקס של זאב רווח הפכו אף הם לאבן יסוד בעולמו של ההומור בישראל.

הסדרה הסאטירית הישראלית השנייה "[ניקוי ראש](http://he.wikipedia.org/wiki/%D7%A0%D7%99%D7%A7%D7%95%D7%99_%D7%A8%D7%90%D7%A9)" (הראשונה הייתה "לא הכל עובר") היוותה אף היא אבן יסוד חשובה בסאטירה הישראלית (עליה למשל מתבססת היום "ארץ נהדרת").

החלק האחרון לא מורחב. מוזמנים להרחיב כרצונכם.

**סרטונים כדוגמא להומור ישראלי**

כתבה על ארץ נהדרת באנגלית ב- CNN

<https://www.youtube.com/watch?v=A4xzQcr3rPo>

טריילר לזוהי סדום

<https://www.youtube.com/watch?v=99IeUutmyn8>

עספור באיראן

<https://www.youtube.com/watch?v=xfug_ncuP9o>

הסרטון של לול

<https://www.youtube.com/watch?v=PVDrqFGfAdY>

מערכון של קצרים (חלה של שבת, בלי כתוביות)

<https://www.youtube.com/watch?v=K95cqmd8zZs>

הסכם השלום ואנגרי בירדס

<https://www.youtube.com/watch?v=bMltvlqEM54>

החמישיה הקאמירית – אולימפיאדה

<https://www.youtube.com/watch?v=HEedHjsKZJs>

רס"ר המשמעת – החמישיה הקאמירית

<https://www.youtube.com/watch?v=bZ4hO6KWN9k>

על המנקות בישראל

<https://www.youtube.com/watch?v=8JpOfShPwJI&list=PL68WlrUgTFfdFtHg3NfM025BFzGprP7bT&index=2>

היהודים באים – אסתר הזונה

<https://www.youtube.com/watch?v=KS64ZFL9AKc>

היהודים באים – 4 מערכונים באנגלית

<https://www.youtube.com/watch?v=fCV8j3VSsXs&list=PLLttfoK87AdVfgpPodyXpr-Ngx9Df29Vp>

הקליפ שהוא פרסומות לאפליקציה של תשלום בנייד – רועי כפרי ובר רפאלי

<https://www.youtube.com/watch?v=hcgOdQQonN4>

הומור פוליטי – סרטון כדוגמת זה:

<https://www.facebook.com/video.php?v=538527136288955>

1. יש להשתמש בביטוי "Dark Humor" ולא "Black Humor" העוסק בבדיחות הקשורות לאפרו-אמריקאים. [↑](#footnote-ref-1)